Nastavno-naučno veće Filozofskog fakulteta Univerziteta u Beogradu na sednici 21. februara 2019. godine izabralo nas je u stručnu komisiju za utvrđivanje uslova za sticanje zvanja ISTRAŽIVAČ SARADNIK za Mihaila Radinovića, doktoranda Odeljenja za arheologiju Filozofskog fakulteta Univerziteta u Beogradu.

Na osnovu uvida u podnetu dokumentaciju i naučni rad kandidata, Komisija podnosi sledeći

**I Z V E Š T A J**

**BIOGRAFIJA**

Mihailo Radinović rođen je 17.10.1988. u Beogradu. Osnovne studije arheologije upisao je 2007., a završio 2013. godine odbranom završnog rada pod nazivom „Prelazak iz srednjeg u gornji paleolit na Apeninskom poluostrvu“, sa prosekom 8,98. Master studije u okviru programa Erasmus Mundus fondacije „Kvartar i praistorija“ upisao je 2013. godine (Univerzitet u Ferari (Italija), Univerzitet Rovira i Virgili (Taragona, Španija)), a završio 2015. godine, sa prosekom 9,14, kada je odbranio master rad pod naslovom „Microwear analysis of flint artifacts made by bipolar knapping on an anvil, from layer 3colluvio of Isernia La Pineta site (Italy)“, u kome se bavio tehno-funkcionalnom analizom paleolitskih kamenih alatki.

Takođe, kolega Radinović se bavi eksperimentalnom arheologijom, kao i primenom kvantitativnih metoda u arheološkim istraživanjima. Učestvovao je velikom broju terenskih istraživanja u zemlji i inostranstvu, u prezentaciji arheologije javnosti, kao i na različitim kursevima i radionicama.

Kandidat je dobitnik republičke stipendije za studente osnovnih studija (2008/2009 god.). Na master studijama je bio stipendista Erasmus Mundus fondacije, kategorija А (2013/2014; 2014/2015), kao i Fonda za mlade talente Republike Srbije (Dositeja) (2014/2015 god.)

Kolega Radinović je 2015. godine upisao doktorske studije arheologije na Filozofskom fakultetu u Beogradu. Istraživački fokus na doktorskim studijama usmerio je na proučavanje varijabilnosti materijalne kulture kasnoneolitskih zajednica na centralnom Balkanu, u cilju razumevanja društvene dinamike u ovom periodu. U februaru 2018. godine uspešno je odbranio predlog teme doktorske disertacije pod nazivom "Socijalne i demografske implikacije varijabilnosti antropomorfnih figurina i alatki od okresanog kamena na kasnoneolitskom lokalitetuVinèa - Belo brdo" (mentor: prof. dr Marko Porčić).

Od 2018. godine zaposlen je kao istraživač pripravnik na projektu Ministarstva prosvete, nauke i tehnološkog razvoja “Bioarheologija drevne Evrope: ljudi, životinje i biljke u praistoriji Srbije”, br. III 47001.

**BIBLIOGRAFIJA**

Kandidat je učestvovao na dve domaće i jednoj međunarodnoj konferenciji sa sledećim radovima:

1. Радиновић, М., Јовановић, М., 2016. Могућност разликовања палеолитских артефаката и геофаката у близини лежишта минералних сировина. *Годишњи скуп српског археолошког друштва*, Вршац, Србија, 2. - 4. јун, 99-100.

2. Трипковић, А., Радиновић, М., Порчић, М., Стефановић, С., 2018. Телесност и прикази трудноће у касном неолиту: антропоморфне фигурине са локалитета Винча-Бело брдо. *XLI Годишњи скуп српског археолошког друштва*, Панчево, Србија, 31. мај - 2. јун, 109-110.

3. Tripković, A., Radinović, M., Porčić, M., Stefanović, S., 2018. Mothers, babies and figurines in the Neolithic of Central Balkans. *24th Neolithic Seminar*, Ljubljana, Slovenia, 26. - 27. October, 24.

U saradnji sa koleginicom Milicom Jovanović, pripremio je jedan naučni rad za vrhunski časopis nacionalnog značaja (M51), koji je trenutno u štampi (zvanična potvrda o konačnom prihvatanju rada stoji kao prilog uz izveštaj):

1. Радиновић, М., Јовановић, М. Палеолитски артефакти или геофакти: анализа површинских колекција прикупљених у близини лежишта минералних сировина на подручју Врњачке бање. *Гласник Српског археолошког друштва*.

**ZAKLJUČAK**

Na osnovu uvida u biografiju i bibliografiju, Komisija zaključuje da Mihailo Radinović ispunjava uslove (odbranjen predlog teme doktorske disertacije i jedan objavljen naučni rad) predviđene Zakonom o naučno-istraživačkoj delatnosti za sticanje zvanja ISTRAŽIVAČ SARADNIK i predlaže Nastavno-naučnom veću Filozofskog fakulteta Univerziteta u Beogradu da utvrdi ispunjenost uslova za izbor Mihaila Radinovića u zvanje ISTRAŽIVAČ SARADNIK.

Beograd, 22.02.2019. Komisija:

prof. dr Dušan Mihailović

prof. dr Sofija Stefanović

prof. dr Marko Porčić