**ИЗБОРНОМ ВЕЋУ**

**ФИЛОЗОФСКОГ ФАКУЛТЕТА**

**УНИВЕРЗИТЕТА У БЕОГРАДУ**

**ИЗВЕШТАЈ О ИСПУЊЕНОСТИ УСЛОВА ЗА ИЗБОР У ЗВАЊЕ**

**ИСТРАЖИВАЧ-ПРИПРАВНИК**

**КАТАРИНЕ ЈОВИЋ**

Одлуком Наставно-научног већа Филозофског факултета у Београду од 21. фебруара 2019. изабрани смо у стручну комисију за оцену испуњености услова за избор Катарине Јовић, МА у звање истраживач-приправник.

Колегиница Јовић је учествовала на конкурсу за стипендирање студената докторских академских студија и финансирање материјалних трошкова и укључивања стипендисте Министарства на пројекат Министарства просвете, науке и технолошког развоја Републике Србије. С озбиром на висок просек остварен током основних и мастер студија, она је путем конкурса стекла право на ангажман научно-истраживачког типа, због којег је потребно стицање звања истраживач-приправник.

Колегиница Јовић родила се у Пљевљима (Црна Гора) 1994. године. Основну школу и општу гимназију завршила је у Будви. Уписала се на Филозофски факултет 2013, и завршила основне студије на Одељењу за историју уметности 2017, са просечном оценом 9.57, као и оценом 10 за свој завршни рад на тему „Концепт Аркадије у љетниковцу Соркочевић у Ријеци Дубровачкој“, код менторке проф. др Саше Брајовић. Исте године добила је награду за студента генерације на Одељењу за историју уметности. У октобру 2018. завршила је академске студије II степена (мастер) са просечном оценом 10, и одбранила тему „Салон палате Брајковић-Мартиновић у Перасту: Визуализација културе приватног живљења“, код менторке проф. др Саша Брајовиж, са оценом 10. И завршни и мастер рад К. Јовић били су засновани на архивском и теренском истраживању, што им је дало посебан квалитет.

Катарина Јовић излагала је 2017. и 2018. на VI и VII *International Congress of Art History Students* у Загребу теме везане за њен завршни и мастер рад. Излагала је и на симпозијуму *Античка Будва* 2018. са темом „Античко наслеђе Будве као културна баштина: о памћењу и заборављању античке будванске прошлости“. Исте године је учестовавала на регионалним студентским конференцијама у организацији „Едукације за 21. век и Форума ЗФД“, као и на Петој годишњој конференцији Центра за музеологији и херигологију.

Њени радови ће ускоро бити објављени. Међу њима издвајамо: „Зидно сликарство салона у палати Брајковић-Мартиновић“, *Историјски записи* 1-2 (2017), 61-72, Историјски институт Универзитета Црне Горе.

Истичемо да је К. Јовић ангажована као волонтер у помоћи онима којима је потребна.

Колегиница Јовић ће бити ангажована на пројекту „Представе идентитета у уметности и вербално-визуелној култури новог доба“ (177001), чији је руководилац проф. др Ненад Макуљевић.

Због свега наведеног, сматрамо да је К. Јовић стекла све услове да буде изабрана у звање истраживач-приправник.

У Београду, 21. фебруара 2019.

КОМИСИЈА:

др Саша Брајовић, редовни професор

др Ненад Макуљевић, редовни професор

др Игор Борозан, доцент