**НАСТАВНО-НАУЧНОМ ВЕЋУ**

**ФИЛОЗОФСКОГ ФАКУЛТЕТА**

**УНИВЕРЗИТЕТА У БЕОГРАДУ**

**ИЗВЕШТАЈ О ИСПУЊЕНОСТИ УСЛОВА ЗА ИЗБОР У ЗВАЊЕ НАУЧНОГ САРАДНИКА ДР МИЛЕНЕ УЛЧАР**

Одлуком Наставно-научног већа Филозофског факултета у Београду од 21. фебруара 2019. изабрани смо у стручну комисију за оцену испуњености услова за избор др МИЛЕНЕ УЛЧАР у звање НАУЧНОГ САРАДНИКА.

МИЛЕНА УЛЧАР је доктор историје уметности и истраживач-сарадник (од 29. 9. 2016)на пројекту „Представе идентитета у уметности и вербално-визуелној култури новог доба“ (МНТР 177001) као стипендиста Министарства просвете, науке и технолошког развоја од 2014. и од 2017. кроз запослење на истом пројекту. Ангажована је на предметима Европска уметност новог века 1, Европска уметност новог века 2, Култура и визуелна култура медитеранског света, на основним студијама.

Након увида у документацију, подносимо следећи **ИЗВЕШТАЈ**:

Милена Улчар рођена је у Београду 1988. Основну школу и гимназију је завршила у Котору. Основне студије (уписане 2007), мастер студије (уписане 2011) и докторске студије (уписане 2012), завршила је на Одељењу за историју уметности Филозофског факултета у Београду, са просечним оценама: дипломске 9, 63 (дипломски 10), мастер 10,00 (завршна оцена 10) и докторске студије 10,00. Ментор њеног дипломског („Фигура луталице у немачком романтизму“) и мастер рада („Однос имитације и експресије у култури и визуелној култури немачког романтизма“), као и докторске дисертације „Реликвијари у Боки Которској од 17. до 19. века“била је др Саша Брајовић. Докторску дисертацију успешно је одбранила 25. децембра 2018. пред комисијом у саставу: др Н. Макуљевић, ред. проф, Љ. Стошић, научни саветник Балканолошко институа САНУ, др Ј. Ердељан, ван. проф и др С. Брајовић, ред. проф.

Милена Улчар је од 2014. стипендиста Министарства просвете, науке и технолошког развоја Републике Србијеи члан научно-истраживачког пројекта *Представе идентитета у уметности и вербално-визуелној култури новог доба* (бр. 177001), чији је руководилац био проф. др Мирослав Тимотијевић, а од 2017. је проф. др Ненад Макуљевић, а од 2017. ангажована је кроз запослење на истом пројекту.

Године 2016. била је стипендиста фондације *The British Scholarship Trust*која јој је обезбедила двомесечни истраживачки рад на Универзитету Кембриџ, Факултет за историју, на којем је добила награду за најбоље искоришћен студијски боравак (Rewarding outstanding achievement).Године 2014. била је стипендиста Универзитета у Редингу (*Early Modern Research Centre*) уз сарадњу *Society for Renaissance Studies*.Током основних студија била је стипендиста града Котора за најбоље студенте, као и стипендиста Министарства просвјете и науке Републике Црне Горе за таленте.

Учествовала је више научних скупова, од којих се истичу:

Конгреси Центра за Иконографске студије Филозофског факултета Универзитета у Ријеци 2018. и 2017; конгреси за студенте докторских студија на Филозофском факултету у Београду и у Сплиту 2016. и 2015; *Internationaler Barocksommerkurs der Stiftung Bibliothek Werner Oechslin*, *Kolloquium zum Thema 'Barock / Klassik'*у Ајнзиделну, 2015, и:*Early Modern Studies Conference*, University of Reading, 2014.

Колегиница Улчар објавила је више запажених студија у високо вреднованим међународним и домаћим зборницима и часописима, од којих издвајамо:

„Silver Covers, Iron Grids and Sensory Experience. Simultaneousness of Iconoclastic and Iconophilic Nature of Veneration in the Early Modern Bay of Kotor“, IKON Vol.11 (2018) и „Legends, Images and Miracles of the Virgin Mary in the Bay of Kotor in Early Modern Times“, IKON Vol. 10 (2017), оба заједно са др Брајовић.

У *Радовима Института за повијест умјетности* 39 (2015) објавила је рад „Relikvijar Svetog Križa i proslava Uskrsa u Perastu“.

У зборнику *Beyond the Adriatic Sea: A Plurality of Identities and Floating Boarders in Visual Culture*, који је уредила Саша Брајовић (2015) објавила је рад: „Sensations of the Glorious Head: Veneration of the Saint Tryphon’s Reliquary through the Liturgical Year“.

Посебно истичемо њен рад у једном од најпрестижнијих стручних часописа на свету: „Saints in Parts: Image of the Sacred Body in an Early Modern Venetian Town“, *Sixteenth Century Journal XLVIII/1* (2017).

Објављени радови др Милене Улчар, као и одбрањена докторска дисертација, настали су на основу озбиљног вишегодишњег теренског и архивског рада, сувереног познавања савремених метода историје уметности и студија визуелне културе, релевантне литературе, као и храбрости да се уђе у недовољно познато поље истраживања. Писани су научно утемељено, разборито, дисциплиновано и самостално. Скрећемо пажњу на то да су својом инвентивношћу привукли велику пажњу еминентних стручних комисија и редакција угледних часописа.

Сходно ПРАВИЛИМА О ИЗБОРУ У НАУЧНА ЗВАЊА кандидаткиња, од првог избора у претходно звање, по предвиђеној схеми за избор у научног сарадника у пољу друштвено-хуманистичких наука, у потпуности испуњава услове са знатно вишим збиром од минималног 10+7, а поседује и неопходну категорију М70 (6) одбрањене докторске дисертације, укупно: **2xM14 (10) + 2xM21a (20) + M21 (8) + M23 (4) + M33 (4) + M44 (3) + M51 (3) + M53 (1) + M63 (1) = 54**.

Веома ценимо рад, посвећеност, међународну признатост научних достигнућа др Улчар. Посебно уважавамо њену посвећеност Одељењу за историју уметности, редовност одржавања вежби на предмету Европска уметност новог века и сарадњу са студентима, ангажованост у припремама конференција, сарадњу са другим младим сарадницима. Због свега тога смо уверени да др Милена Улчар испуњава све услове за избор у звање научног сарадника.

У Београду, 22. фебруара 2019.

**ЧЛАНОВИ КОМИСИЈЕ:**

**Др Ненад Макуљевић, редовни професор**

**Филозофски факултет, Београд**

**Др Љиљана Стошић, научни саветник,**

**Балканолошки институт САНУ**

**Др Саша Брајовић, редовни професор**

**Филозофски факултетет, Београд**